Pokémon (anime)

**[[Pokémon]]** on japanilainen animesarja. Siinä kuvataan nuoren Pokémon-kouluttajan Ash Ketchumin matkaa Pokémon-mestariksi. Ensimmäinen jakso esitettiin Japanissa 1. huhtikuuta 1997. *Pokémon*-televisiosarjasta on ilmestynyt tähän mennessä 26 tuotantokautta. Kaikkia tuotantokausien 3–6 jaksoja ei kuitenkaan ole Suomessa esitetty eikä ainuttakaan toisen tuotantokauden (*[[Pokémon: The Adventures in the Orange Islands|The Adventures in the Orange Islands]]*) jaksoista.

## Juoni

### Kaudet 1–20
Animesarjan alkuperäisinä päähenkilöinä ovat pokémon-kouluttaja Ash Ketchum ja Pikachu, jonka hän sai professori Oakilta. He matkustavat yhdessä ympäri pokémon-maailmaa, Ashin pyrkiessä pokémon-mestariksi ja käymällä sitä varten saliotteluita osallistuakseen kunkin alueen paikalliseen pokémon-liigaan. Sarjan toistuvina roistoina ovat Rakettiryhmän jäsenet Jessie, James ja Meowth, jotka pyrkivät jatkuvasti varastamaan Ashin Pikachun ja muita harvinaisia tai voimakkaita pokémoneja. Sarjan ensimmäisellä tuotantokaudella Ash matkustaa Mistyn ja Brockin kanssa Kantossa. Toisella tuotantokaudella he matkustavat Orange-saaristolle, missä heidän seuraansa liittyy Tracey Sketchit, Brockin jäädessä apulaiseksi professori Ivyn laboratorioon. Brock palaa Ashin ja Mistyn seuraan ja Tracey jää professori Oakin apulaiseksi heidän matkustaessa kolmannella tuotantokaudella Johtoon. Misty palaa viidennen tuotantokauden lopussa takaisin kotiinsa, Brockin jatkaessa Ashin matkakumppanina myös Hoennissa ja Sinnoh’ssa. Hoennissa ja Kanton rajan ottelurintamalla heidän seuraansa liittyvät May ja Max ja Sinnoh’ssa Dawn. Unovassa ja Decolore-saaristossa Ashin matkakumppaneina toimivat Iris ja Cilan, sekä Kalosissa Serena, Clemont ja Bonnie.

### Kaudet 20–22
20. tuotantokaudesta alkaneessa *Sun & Moon* -sarjassa Ash lähtee Alola-alueelle, missä hänen tavoitteenaan onkin tällä kertaa valmistua paikallisesta pokémon-koulusta, jossa hänen opiskelutovereitaan ovat Lana, Kiawe, Lillie, Sophocles ja Mallow, oppia Z-kristallien käyttö ja voittaa jokainen Alolan neljästä saarihaasteesta. Tämän lisäksi heidän opettajansa professori Kukui suunnittelee Alolaan omaa pokémon-ligaa.

### Kaudet 23–25
23. tuotantokaudesta alkanut sarja, *Pokémon: Matkat*, poikkeaa täysin edellisistä sarjoista. Ashin lisäksi sarjan toisena päähenkilönä nähdään Goh, kaksikon matkustaessa kaikilla seitsemällä aiemmin esitellyllä alueella Pokémon-maailman alueilla sekä myös aivan uudella Galar-alueella, keräämässä tietoa professori Ceriselle. Samalla Ash osallistuu Maailman Kruunajaissarjaan, jossa kilpaillaan maailman parhaan kouluttajan, monarkin, tittelistä, ja Goh pyydystää Pokédexinsä tietojen täyttämiseksi mahdollisimman monta eri pokémonia ja pyrkii yhdeksi Projekti Mew:n kokelaista. Goh’n lisäksi Ashin uusiin tuttaviin kuuluu Chloe, professori Cerisen tytär, joka toisin kuin isänsä tai Ash ja Goh, ei ollut aluksi yhtä kiinnostunut pokémoneista, mutta alkoi vähitellen itsekin osallistua Ashin ja Goh’n matkoille. 

### Kaudet 26–
26. tuotantokaudella alkaneessa sarjassa, *Pokémon: Taivaanranta*, Ash ei ole enää sarjan päähenkilö. Sen sijaan *Taivaanrannan* päähenkilönä on Paldea-alueelta kotosin oleva tyttö nimeltä Liko, joka saapuu vaihto-oppilaaksi Kantossa sijaitsevaan Indigo-akatemiaan. Toisena päähenkilönä on Kantosta kotoisin oleva virtuaalikoulua käyvä poika nimeltä Roy. Liko ja Roy liittyvät uusiksi jäseniksi Frieden johtamaan seikkailijaryhmään nimeltä Nousevien Volt Tacklerit, matkustaen ympäri Pokémon-maailman yhdeksää aluetta sekä kohdaten usein myös sarjan uudet viholliset, Etsijät. Nouseviin Volt Tacklereihin kuuluvat myös tyttö nimeltä Dot, joka on todellisuudessa Likon ja Royn ihailema opetusvideoita tekevä striimaaja Nidothing. Etsijät haluavat siepata Likon isoäidin riipuksesta ilmestyneen legendaarisen pokémonin, Terapagosin, sekä kuusi sankaripokémonia, jotka kuuluivat 100 vuotta sitten eläneelle seikkailija Luciukselle ja joista yksi oli Royn isoisän löytämästä poképallosta vapautunut musta Rayquaza, ja kilpailla Nousevien Volt Tacklereiden kanssa siitä kuka löytää ensin tiensä Luciuksen etsimään paratiisiin nimeltä Laqua ja pääsee käsiksi siellä oleviin Laquium-kristalleihin. Etsijät onnistuvat kuitenkinlavastamaan Nousevat Volt Tacklerit rikollisiksi sekä keräämään Laquasta löytyneet vaaralliset Laquium-kristallit hyötykäyttöön. Vuoden kuluttua, Liko, Roy ja Dot, sekä Royn kilpakumppani Ult kokoavat Nousevat Volt Tacklerit takaisin yhteen puhdistaakseen näiden maineen sekä tuhotakseen Laquiumin lopullisesti.

## Tuotantokaudet
Suomessa Pokémonia näytti pitkään vain MTV3, mutta nykyään jaksoja tulee myös maksulliselta Juniori-kanavalta ja Disney XD -kanavalta. Jaksoja voi lisäksi katsoa nykyään myös Pokémon TV:stä, jonne on julkaistu myös 21. tuotantokauden jaksoja. Sarjan suomenkielisestä jälkiäänityksestä vastasi seitsemän ensimmäisen kauden ajan Oy PVP Voice Ab (Pauli Virta Productions), joka äänitti kaudet 1–4 sekä neljä ensimmäistä elokuvaa Helsingin Pitäjänmäessä ja kaudet 5–7 nykyisin Salon kaupunkiin kuuluvassa Kiskon kunnassa. Dubberman äänitti sarjaa 8. kaudella, sen jälkeen yhdeksännellä kaudella dubbaajaksi vaihtui nykyinen SDI Media. Suomeksi jälkiäänitetyissä sarjoissa on käytetty pohjana sarjan vieraskielistä ja muokkaamaa englanninkielistä versiota.

11. tuotantokausi näytettiin MTV:n Katsomo-palvelussa ilmaiseksi kesän 2010 aikana ja voi tulla MTV Junioriin ensimmäisen ja kolmannen tuotantokausien jälkeen. 12. tuotantokausi alkoi syksyllä 2010. Poikkeuksellisesti vuoden 2011 pitkänäperjantaina 22. huhtikuuta ja toisena pääsiäispäivänä 25. huhtikuuta näytettiin MTV3:lla 14. tuotantokauden kaksi ensimmäistä jaksoa. 4. toukokuuta 2014 näytettiin MTV3:lla 17. tuotantokauden ensimmäinen jakso. 26. elokuuta 2017 julkaistiin Pokémon TV-sivustolla 20. tuotantokauden ensimmäinen jakso.

23. tuotantokaudesta alkaen, Pokémonia esitettiin Suomessa vain Netflixin kautta, samoin kuin Yhdysvalloissa.

Jaksojen numerointi artikkeleissa on alkuperäisen japanilaisen esitysjärjestyksen mukainen, paitsi kahta Indigo League -kauden erikoisjaksoa, XYZ-kauden yhtä erikoisjaksoa sekä kokonaan hyllytettyjä jaksoja ei ole numeroitu. Kunkin sarjan alkaessa numerointi alkaa alusta.

### ''Pocket Monsters'' / ''Pokémon'' (1997–2002)
#### ''The Beginning'' (1997–1999)
# *[[Pokémon: Indigo League|Indigo League]]*
# *[[Pokémon: The Adventures in the Orange Islands|The Adventures in the Orange Islands]]*

#### ''Gold and Silver'' (1999–2002)
#*[[Pokémon: The Johto Journeys|The Johto Journeys]]*
#*[[Pokémon: Johto League Champions|Johto League Champions]]*
#*[[Pokémon: Master Quest|Master Quest]]*

### ''Advanced Generation'' / ''Ruby and Sapphire'' (2002–2006)
#*[[Pokémon: Advanced|Advanced]]*
#*[[Pokémon: Advanced Challenge|Advanced Challenge]]*
#*[[Pokémon: Advanced Battle|Advanced Battle]]*
#*[[Pokémon: Battle Frontier|Battle Frontier]]*

### ''Diamond and Pearl'' (2006–2010)
#*[[Pokémon: Diamond and Pearl|Diamond and Pearl]]*
#*[[Pokémon DP: Battle Dimension|Battle Dimension]]*
#*[[Pokémon DP: Galactic Battles|Galactic Battles]]*
#*[[Pokémon DP: Sinnoh League Victors|Sinnoh League Victors]]*

### ''Best Wishes!'' / ''Black & White'' (2010–2013)
#*[[Pokémon: Black and White|Black and White]]*
#*[[Pokémon BW: Kilpailevat kohtalot|Kilpailevat kohtalot]]* (*Rival Destinies*) 
#*[[Pokémon BW: Seikkailut Unovassa|Seikkailut Unovassa/Seikkailut Unovassa ja kauempana]]* (*Adventures in Unova/Adventures in Unova and Beyond*)

### ''XY'' (2013–2016)
#*[[Pokémon-sarja: XY|XY]]*
#*[[Pokémon-sarja: XY – Kalos-seikkailu|Kalos-seikkailu]]* (*Kalos Quest*)
#*[[Pokémon-sarja: XYZ|XYZ]]*

### ''Sun & Moon'' (2016–2019)
#*[[Pokémon-sarja: Sun & Moon|Sun & Moon]]*
#*[[Pokémon-sarja: Sun & Moon – Ultraseikkailuja|Ultraseikkailuja]]* (*Ultra Adventures*)
#*[[Pokémon-sarja: Sun & Moon – Ultralegendoja|Ultralegendoja]]* (*Ultra Legends*)

### ''Pocket Monsters'' / ''Matkat'' (2019–2023)
#*[[Pokémon: Matkat – Sarja|Matkat]]* (*Journeys*)
#*[[Pokémon: Mestarimatkat – Sarja|Mestarimatkat]]* (*Master Journeys*)
#*[[Pokémon: Huikeat matkat – Sarja|Huikeat matkat]]/[[Pokémon: Huikeat matkat – Sarja#Tällaista on olla Pokémon-mestari|Tällaista on olla Pokémon-mestari]]* (*Ultimate Journeys/To Be a Pokémon Master*)

### ''Pocket Monsters'' / ''Taivaanranta '' (2023–)
#*[[Pokémon: Taivaanranta – Sarja|Taivaanranta]]* (*Horizons*)
#*[[Pokémon: Taivaanranta kausi 2 – Tähtäimessä Laqua|Tähtäimessä Laqua]]* (*The Search for Laqua*)
#*[[Pokémon: Taivaanranta kausi 3 – Nouseva toivo|Nouseva toivo]]* (*Rising Hope*)

## Elokuvat
Kolme ensimmäistä elokuvaa tuli Suomeen elokuvateatterilevityksenä. Osa elokuvista on julkaistu suoraan DVD:llä.
* *[[Pokémon – Mewtwon vastaisku]]* (1998/Suomi 2000)
* *[[Pokémon 2: Yhden voimalla]]* (1999/Suomi 2000)
* *[[Pokémon 3: Unownien loitsu]]* (2000/Suomi 2001)
* *[[Pokémon: Mewtwon paluu]]* (elokuvan pituinen erikoisjakso) (2000/Suomi 2002)
* *[[Pokémon 4Ever]]* (2001/Suomi 2004)
* *[[The Legend of Thunder!]]* (elokuvan pituinen erikoisjakso, 2001/ei julkaistu Suomessa)
* *[[Pokémon Heroes: Latios & Latias]]* (2002/Suomi 2006)
* *[[Pokémon – Jirachi, Toiveentäyttäjä]]* (2003/Suomi 2007)
* *[[Pokémon – Salaperäinen Deoxys]]* (2004/Suomi 2007)
* *[[Pokémon: Lucario and the Mystery of Mew]]* (2005/ei julkaistu Suomessa)
* *[[Pokémon: Mirage-Pokémonien herra]]* (elokuvan pituinen erikoisjakso, 2006/Suomi 7. joulukuuta 2007, MTV3)
* *[[Pokémon Ranger and the Temple of the Sea]]* (2006/ei julkaistu Suomessa)
* *[[Pokémon: Darkrai nousee]]* (2007/Suomi 2008, TV-ensi-ilta MTV3:lla 28. joulukuuta)
* *[[Pokémon: Giratina ja taivassoturi]]* (2008/Suomi 2009, TV-ensi-ilta Jetixillä 9. toukokuuta)
* *[[Pokémon: Arceus ja elämän jalokivi]]* (2009/Suomi 2010, TV-ensi-ilta Disney XD:llä 26. kesäkuuta)
* *[[Pokémon: Zoroark – Illuusioiden mestari]]* (2010/Suomi 2011, TV-ensi-ilta MTV3:lla 24. joulukuuta)
* *[[Pokémon-elokuva Valkoinen: Victini ja Zekrom / Pokémon-elokuva Musta: Victini ja Reshiram]]* (2011/Suomi 2012, kyseessä kaksi eri versiota samasta elokuvasta.)
* *[[Pokémon-elokuva: Kyurem vs. Oikeuden Miekka]]* (2012/Suomi 2013)
* *[[Pokémon-elokuva: Genesect ja legenda herää]]* (2013/Suomi 2014)
* *[[Pokémon-elokuva: Diancie ja tuhon kotelo]]* (2014/Suomi 2016)
* *[[Pokémon-elokuva: Hoopa ja legendojen kamppailu]]* (2015/Suomi 2016)
* *[[Pokémon-elokuva: Volcanion ja mekaaninen ihme]]* (2016/Suomi 2018)
* *[[Pokémon-elokuva: Valitsen sinut!]]* (2017/Suomi 2017)
* *[[Pokémon-elokuva: Voimalla jokaisen]]* (2018/Suomi 2019)
* *[[Pokémon-elokuva: Mewtwo iskee takaisin – Kehitys]]* (2019/Suomi 2020)
* *[[Pokémon-elokuva: Viidakon salaisuudet]]* (2020)

## Muita animesarjoja
* *[[Pokémon Origins]]* 
* *[[Pokémon Generations]]*
* *[[Pokémon: Twilight Wings]]*

## Lähteet
* Pokemon.com
* Cartoon Network 
* Luettelo Pokémon-sarjan jaksoista

### Viitteet